สวัสดีครับ จุดนี้เป็นจุดโค้งบริเวณซอยอ่อนนุช 70/1 แยก 2 (ปากซอย 16 ม.เสรีอ่อนนุช) ซึ่งเป็นเส้นทางลัดเชื่อม ถ.อ่อนนุช และ ถ.เฉลิมพระเกียรติฯ และบริเวณใกล้เคียงสี่แยกนี้จะเป็น รร.สุวิทย์ฯ ศูนย์กีฬา สังกัด กทม. เป็นเส้นทางสัญจรที่มีรถค่อนข้างพลุกพล่าน และเป็นจุดที่มีสายสื่อสารที่ไม่ได้ใช้งานเป็นจำนวนมาก และจะมีผู้ให้บริการมาดำเนินการเดินสายใหม่ หรือแก้ไข/ต่อสายสัญญาณ  แต่ไม่ดำเนินการเก็บ/มัดสายให้เรียบร้อย ทำให้รถใหญ่เกี่ยวสายร่วงมากองที่ถนน  ซึ่งได้เคยแจ้ง 1200 ให้มาดำเนินการแก้ไข และได้รับการแก้ไขเรียบร้อยไปแล้วหลายครั้ง                                 เมื่อคืน (1 ก.ย.) มีรถใหญ่เกี่ยวสายมากองที่ผิวจราจรจำนวนมากดังภาพ       ที่แนบ ซึ่งสายที่ห้อยลงมาจะทำให้เกิดอุบัติเหตุร้ายแรงเพราะเป็นโค้งและเป็นจุดอับ โดยเฉพาะกับผู้ขี่มอเตอร์ไซค์ อีกทั้งเฉพาะช่วงค่ำบริเวณนี้ไฟส่องถนนจะสลัว ๆ จึงขอความกรุณาแจ้งเจ้าหน้าที่มาดำเนินการโดยเร็วด้วยครับ  ขอขอบพระคุณครับ